open-index/open-wikipedia-markdown huggingface dataset:
Lista de partius politicos d'Azerbaichán

**Lista de partius politicos d'Azerbaichán**.

O sistema de gubierno d'Azerbaichán ye un sistema de partiu dominant con un sistema presidencialista. O *[[Yeni Azərbaycan Partiyası]]* (*Partiu Nuevo Azerbaichán*) domina a politica d'o país y ye o gubierno dende 1993.

Dende 2022, 55 partius politicos son quaternaus oficialment en Azerbaichán. Tres partius son representaus en l'Asamblea Nacional d'a Republica d'Azerbaichán.

## Partius representaus en o Parlamento actual
* *[[Yeni Azərbaycan Partiyası]]* (*Partiu Nuevo Azerbaichán*).
* *[[Vətəndaş Həmrəyliyi Partiyası]]* (*Partiu Civico de Solidaridat).
* *Ana Vətən Partiyası* (*Partiu d'a Mai Patria*).

== Partius con representación en o Parlamento ==
* *Azərbaycan Demokrat Partiyası* (*Partiu Democrata d'Azerbaichán*).
* *Azərbaycan Ümid Partiyası* (*Partiu Asperanza d'Azerbaichán*).
* *Azərbaycan Kommunist Partiyası* (*Partiu Comunista d'Azerbaichán*).
* *Azərbaycan Kommunist Partiyası (Marksizm-Leninizm Platformasında)* (*Partiu Comunista d'Azerbaichán (Plataforma d'o marxismo-leninismo)*).
* *Müsavat Partiyası* (*Partiu d'Igualdat*).
* *Azərbaycan Milli İstiqlal Partiyası* (*Partiu d'a Independencia Nacional d'Azerbaichán*).
* *Azərbaycan Sosial-Demokrat Partiyası* (*Partiu Socialdemocrata d'Azerbaichán*).
* *Azərbaycan Xalq Cəbhəsi Partiyası* (*Partiu Frent Popular d'Azerbaichán*).

== Referencias ==


== Vinclos externos ==
*  [http://sam.gov.az/uploads/files/siyasi_partiyalar.pdf Tahirə Allahyarova, Fərhad Məmmədov. *Azərbaycanda Siyasi Partiyalar: Seçkidən Seçkiyə*. Azərbaycan Respublikasının Prezidenti yanında Strateji Araşdırmalar Mərkəzi].
*  [http://sam.gov.az/uploads/files/political_parties_in_azerbaijan.pdf Tahira Allahyarova, Farhad Mammadov. *Political Parties of Azerbaijan: From One Election to Another''. Center for Strategic Studies under the President of the Republic of Azerbaijan].
Kali tragus

A **capitana** ( u ***Salsola kali subsp. tragus*** u ***Salsola tragus*** ((L.) Scop.)) ye una especie de planta d'a orden d'os Caryophyllales y familia Amaranthaceae que ye nativa d'Eurasia. Se tracta d'una hierba anyal que puede aconseguir dica 1,5 m d'altaria. As suyas simients s'esparden d'un modo muit singular: en madurar a planta s'ixuta y se creba en o punto d'unión entre lo tallo y la radiz, de modo tal que la planta entera prencipia a rodar a grans distancias gracias a l'aire espardindo asinas as suyas simients a lo suyo paso.

## Referencias

## Vinclos externos
Adansonia digitata

O **baobab africano** ( (Linnaeus, 1753)) ye una especie de planta d'a orden d'os Malvales y familia Malvaceae que ye la especie arboria mas extendida d'o chenero *[[Adansonia]]*, os baobabs, y ye nativa d'o continent africano y d'o sud d'a Peninsula Arabica (Yemen, Omán). Istos son árbols de larga vida. A datación per radiocarbonio ha contrimostrau que cualques individuos tienen mas de 2000 anyadas d'edat. Per un regular, se troban en sabanas ixutas y calidas de l'Africa subsahariana, an dominan o paisache y revelan a presencia d'un curso d'augua dende luent. Tradicionalment s'han preciau como fuents de birolla, augua, remeyos pa la salut u puestos de cubillar y son una fuent de birolla clau pa muitos animals. Son impregnaus de leyendas y supersticions. En os zaguers anyos, muitos d'os árbols mas grans y viellos han muerto, posiblement a resultas d'o cambio climatico.

## Referencias

## Vinclos externos
Persea americana

L**'auacatero** u **aguacatera** ( (Mill.)) ye una especie de planta d'a orden d'os *[[Laurales]]* y familia *[[Lauraceae]]* que ye nativa d'America y estió domesticada per primera vegada per tribus mesoamericanas fa mas de 5000 anyos. Alavez, como agora, yera apreciada per o suyo fruito gran y inusualment olioso. L'árbol prebablement s'orichinó en as tierras altas que unen o centro-sud de Mexico y Guatemala. O suyo fruito, conoixiu como auacat, ye botanicament una baya gran que contiene una solenca simient gran. Os auacaters s'autopolinizan en parti y, a ormino, se propagan per meyo d'empeltres pa mantener una producción constant de fruitos. Actualment, os auacaters se cautivan en os climas tropicals y mediterranios de muitos países. Mexico ye lo prencipal productor mundial d'auacats dende 2020, suministrando cuasi lo 30 % d'a cullita mundial en ixe anyo.

A fruito d'as variedaz domesticas tien una polpa suau, mantecosa, de color verda dorada cuan ye madura. Dependendo d'o cautivar, os auacats tienen una piel verda, parda, morada u negra, y pueden tener forma de pera, d'uego u esferica. Pa fins comercials, os fruitos se replegan mientres no son maduros y maduran dimpués d'a cullita. A densidat de nutrients y lo conteniu de graixa extremadament alto d'a polpa de l'auacat son utils pa una variedat de cocinas y, a ormino, se minchan pa enriquir as dietas vechetarianas.

En as prencipals rechions de producción como Chile, Mexico y California, a demanda d'augua d'as plantacions d'auacaters exerce presión sobre as fuents locals.

## Referencias

## Vinclos externos
Charles Winckler

**Charles Gustav Wilhelm Winckler** conoixiu esportivament como **Charles Winckler**, naixiu de Frederiksberg o 9 d'abril de 1867 y muerto en o mesmo puesto o 17 d'aviento de 1932 estió un polisportista danés que participó en os Chuegos Olimpicos de 1900, tamién estió inscrito en os Chuegos Olimpicos d'Atenas 1896 en prebas d'atletismo y natación pero no se sabe si participó.

Winckler yera conoixiu como atleta, prencipalment como tirador de peso y disco, prebas en la que estió campión danés, de tirada de peso en 1901, 1902 y 1903 y en lanzamiento de disco en 1902. Estió poseyedor d'o récord danés de disco de 1897 a 1907, y en o lanzamiento de peso de 1896 a 1903.
 
## Chuegos Olimpicos
Charles Winckler estió inscrito en os Chuegos Olimpicos d'Atenas 1896 en prebas d'atletismo (tirada de peso) y natación pero no se sabe si participó.

En os siguients Chuegos compitió en prebas d'atletismo concretament en tirada de peso y tirada de disco en las que remató deceno y uiteno respectivament, tamién estió miembro de l'equipo combinau sueco/danés de sogatira que ganó la medalla d'oro en 1900.

## Vinclos externos
* Clasificacions en os Chuegos Olimpicos seguntes o COI.
Arctium minus

A **cachurrera** u **laparada** ( ((Hill) Bernh., 1800)) ye una planta d'a orden d'os Asterales y familia Asteraceae que ye nativa d'Europa, pero s'ha introduciu en atros puestos como Australia, America d'o Norte y d'o Sud y atros puestos. Tamién se conoixe como **bardana**, **garrapelo** u **cospins**.

Produz flors de color purpra en o suyo segundo anyo de creiximiento, de chulio a octubre. As bractias exteriors rematan en ganchos que son como velcro. Dimpués que la cabeza d'a flor s'ixugue, as bractias en forma de gancho s'adheren a los humans y animals pa carriar tota la cabeza d'a simient.

O suyo fruito se diz **cachurro**.

## Notas


## Referencias

## Vinclos externos
Sequoia sempervirens

A **secuoya** ( ((D.Don) Endl.))  ye una especie de  planta d'a orden d'os *[[Cupressales]]* y familia *[[Cupressaceae]]* que vive entre 1200 y 2200 anyos u mas. Ista especie incluye os árbols vivos mas altos d'a Tierra, aconseguindo dica 115,9 m d'altaria y dica 8,9 m de diametro. Istos árbols tamién se troban entre os organismos mas lonchevos d'a Tierra. Antis de que prencipiase la tala comercial y lo desmonte en o decenio de 1850, iste enorme árbol se trobaba de forma natural en unas 810.000 ha a lo largo de gran parti d'a costa de California y Oregón adintro d'os Estaus Unius.

## Referencias

## Vinclos externos
Charles Vanoni

**Charles Joseph Varoni**, conoixiu esportivament como **Charles Varoni**, naixiu de Manhattan o 23 de noviembre de 1876 y muerto en Reno lo 17 de chulio de 1970, estió un esportista
polisportivo estausunidense, prencipalment conoixiu por os suyos resultaus esportivos en o ciclismo y especializau en prebas de pista. Participó en os Chuegos Olimpicos de 1900 en ciclismo, tamién estió inscrito en os Chuegos Olimpicos d'Atenas 1896 en prebas d'atletismo, pero no se sabe si participó.

Varoni naixió de Nueva York pero pasó gran parte d'a suya vida en Europa y estudiando en a Sorbona de París. Viviba allí perque acompanyaba a la suya mai, Marie, que yera cantaire, mientres recorreba Europa fendo actuacions.

Mientres estió en Europa compitió en cursas a piet y como ciclista, ganando mas d'1.000 cursas de ciclistas y 200 cursas a piet. Compitió como ciclista en America d'o Sud, Nueva York, Italia, Suiza, Dinamarca, Alemanya, Austria, Belchica, Espanya y Africa. Remató la suya vida esportiva como ciclista indo en seis días de Nueva York enta Boston.

## Vinclos externos

* Perfil como ciclista en museociclismo.it.
* A suya participación en os Chuegos Olimpicos.
York

**York** ye una ciudat d'Anglaterra, situada en o condau de Yorkshire d'o Norte y en a rechión d'o Yorkshire y Humber‎. En ista ciudat se troba lo forcallo entre los ríos Ouse y Foss. A ciudat ha chugau un important papel en os suyos 2000 anyos d'historia.

Fue fundada como *Eboracum* en l'anyo 71dC por os romanos que la convirtioron en una d'as dos capitals d'a Britania romana. Mientres ixe periodo, grans figuras estioron asociadas a ista ciudat, como Constantín I. Tot l'Imperio Romano fue gubernau dende York por Septimio Severo mientres un periodo de dos anyos.

Dimpués arribarían os anglos. A ciudat fue clamada Eoferwic y se convirtió en a capital d'o Reino de Northumbria. Os vikingos prenioron a ciudad en 866, renombrando-la como *Jórvic* (d'on procede l'actual nombre). Mientres iste periodo de dominio vikingo estió la capital d'o reino d'o mesmo nombre, dominando muito mas que o norte d'Anglaterra. Arredol de l'anyo 1000 pasó a decir-se definitivament York.

Ricardo II deseyó convertir a York en a capital d'Anglaterra, pero fue depuesto antis de fer-lo. Dimpués d'a guerra d'as Dos Rosas, York alochó a lo consello d'o norte, y fue considerada la capital d'o norte. Isto nomás duraría una decada, a de 1660, por o declive d'a ciudat. Manimenos, York estiól a capital d'o condau de Yorkshire, a lo que prestó o suyo nombre. A provincia de York ye una d'as dos provincias d'a iglesia anglicana, chunto con a de Canterbury.

## Ciudaz achirmanadas
A ciudat de York ye achirmanada con:
*  Dijon, Francia, dende 1953.
*  Münster, Alemanya, dende 1957.
*  Potosí, Bolivia, dende 1987.

## Se veiga tamién
* Pernil de York.
* Reino vikingo de York.

## Vinclos externos

*  Pachina web oficial municipal.
Sequoiadendron giganteum

A **secuoya chiganta** ( ((Lindl.) J.Buchh., 1939)) ye una especie de planta d'a orden d'os *[[Cupressales]]* y familia *[[Cupressaceae]]* que son os árbols individuals mas grans d'o mundo. Creixen a una altaria promeyo de 50 a 85 m con diametros de tronco que oscilan entre 6 y 8 m.

As secuoyas chigantas se troban entre os organismos vivos mas antigos d'a Tierra. A secuoya chiganta mas antiga conoixida tien entre 3200 y 3266 anyadas d'edat seguntes a dendrocronolochía.

A distribución natural d'as secuoyas chigantas ye restrinchida a un aria abuegada de l'ueste de Sierra Nevada, California.

## Referencias

## Vinclos externos
Xiphias gladius

O **peix espada** u **emperador** ( (Linnaeus, 1758)) ye una especie de Actinopterygii d'a orden d'os Istiophoriformes y familia Xiphiidae que ye caracterizau per un pico luengo, plano y punchigudo. Istos peixes se troban amplament en as partis tropicals y templadas d'os oceanos Atlantico, Pacifico y Indico, y per un regular se pueden trobar amán d'a superficie dica una fondura de 550 m, y excepcionalment dica fonduras de 2.234 m. Cheneralment, aconsiguen os 3 m de luengo, y lo maximo informau ye de 4,55 m de luengo y 650&nbsp;kg de peso.

Os peixes espada son animals ectotermicos; manimenos, de conchunta con cualques especies de tiburons, tienen organos especials chunto a los uellos pa calentar os uellos y lo cerebro. S'han mediu temperaturas de 10 a 15&nbsp;°C per dencima d'a temperatura de l'augua circumdant. L'escalfamiento d'os uellos millora enormement a suya visión y, en consecuencia, millora la suya capacidat pa atrapar presas.
 
## Referencias

## Vinclos externos
Museu de Matematicas d'Aragón

O **Museu de Matematicas d'Aragón** ye un museu de matematicas ubicau en Uesca, chunto a lo Centro Astronomico Aragonés. Ye un prochecto d'a "Sociedat Aragonesa de Profesors de Matematicas".

## Historia
A idea d'ubrir un museu d'as matematicas en Uesca naixió en 2019, cuan s'inauguró o primer museu en o monesterio de Casbas. O 15 de chulio de 2019 s'ubrió a o publico.

En 2021, o Museu se tresladó ta o Parque Tecnolochico Walqa, chunto a lo planetario, puesto a on encara se troba actualment.

## Referencias
Aeropuerto de Melilla

**L'aeropuerto de Melilla** (OACI: **GEML**, IATA: **MLN**) ye un aeropuerto espanyol situau en Melilla, amán d'a muga hispano-marroquina. Actualment ocupa o vintenonoveno puesto a livel estatal per lo que fa a numero de pasachers. Tiene capacidat pa mover dica 500.000 pasachers y a meya anyal de pasachers ronda os 400.000. En 2023 i habió dica 501.069 pasachers. Actualment, nomás una aerolínea, Iberia Rechional/Air Nostrum, opera vuelos comercials de pasachers dende l'aeropuerto a nueu ciudaz espanyolas: Almería, Barcelona, Granada, Gran Canaria, Madrid, Málaga, Palma de Mallorca, Santiago de Compostela y Sevilla. 

Espanya y Marruecos son sinyadors d'o Convenio de Chicago de 1944 en o que s'estableixen as libertaz de l'aire, que son una serie de dreitos relativos a l'aviación comercial que guarencian a las aerolinias d'un estau dentrar en o espacio aerio d'unatro estau. A primera libertat ye lo dreito de sobrevolar o territorio d'unatro estau. Os avions han de realizar dificils maniobras entre as esvoladas y aterrizaches pa privar adentrarse en espacio aerio marroquín. Con tot y con ixo, no i hai motivo de preocupación pus dica agora no i ha habiu problemas relacionaus con ixo.

Fue inaugurau o 31 de chulio de 1969 y enamplau en l'anyo 2005.

## Aerolíneas y destins

## Estatisticas
En l'anyo 1997 se batió un récord total de 351.569 pasachers, en 2019 s'aconsiguió a cifra de 434.660 y en 2022, 447.450 pasachers. L'actual récord ye de 2023 con 501.069 viachers (100,2% d'a capacidat anyal de 500.000 de l'aeropuerto).

## Referencias
(6354) Vangelis

**(6354) Vangelis** ye un asteroide perteneixient a lo cinto d'asteroides descubierto per Eugène Joseph Delporte dende lo Real Observatorio de Belchica, en Uccle, o 3 d'abril de 1934.

## Nombre
Se designó provisionalment como 1934 GA y posteriorment, en l'anyo 1995, estió nombrau en a honor d'o compositor griego Vangelis.

## Enlaces externos
*  (6354) Vangelis seguntes o Minor Planet Center
Cádiz Club de Fútbol

O **Cádiz Club de Fútbol, S.A.D.** ye un equipo de fútbol espanyol d'a ciudat d'Cádiz, en Andalucía que estió establito lo 10 de setiembre de 1910, actualment chuga en a Primera división espanyola de fútbol. Chuga os suyos partius como local en l'estadio municipal Nuevo Mirandilla, en a mesma ciudat de Cádiz, devantau en l'anyo 1955 con un aforo de 20.724 espectadors.

## Vinclos externos

*  Sitio web oficial d'o Cádiz Club de Fútbol.
Peninsula italica

Se conoix con o nombre de **peninsula italica** a una peninsula en o sud d'o continent europeu en a mar Mediterrania en mugando a l'este con a mar Hadriana, a lo sud con a mar Chonica y a l'ueste con a mar Tirrena y la mar Ligur, estando unida a lo norte con o continent a traviés d'a cordelera d'os Alpes, que contitui asinas la suya muga norte. Taniminentres la suya muga norte no ye clara, porque ta beluns ni los Alpes ni mesmo la plana d'o Po en fan parte, en considerando la muga norte d'a peninsula lo mesmo río Po u la linia imachinaria que dende lo golfo de Chenova marcha enta l'este dica lo golfo de Venecia. Se considera mayoritariament que fan parte d'a peninsula las islas que l'arredolan (incluyindo-ie Corcega, Cerdenya, Sicilia y Malta), encara que ta beluns ixas islas no en fan parte. Se tracta d'una d'as tres grans peninsulas d'o sud d'Europa chunto con os Balcans y la peninsula iberica, y la suya longaria de nord-ueste enta sud-este ye d'alto u baixo 1.000 km.

Politicament la mayor parte d'a peninsula fa parte d'Italia encara que tamién cal incuyir-ne a San Marino y la Ciudat d'o Vaticano como dos microestaus independients. D'atra man, si se considera que Malta en fa parte d'a peninsula se tracta tamién d'un chicot estau independient; y si se considera que Corcega tamién en fa parte, ista isla perteneix a Francia dende finals d'o sieglo XIX, encara que mientres bellos sieglos fació parte d'a Republica de Chenova.

A peninsula italida destaca en tener una forma de bota encarada a l'ueste, con a suya puntera apuntando enta Sicilia (de qui la desepara l'estreito de Mecina) y lo suyo calcanyar clavau en a mar Chonica. Si consideramos que no en fan parte los Alpes, a montanya con l'altaria mas gran d'a peninsula ye lo Corno Grande en o macizo d'o Gran Sasso d'a cordelera d'os Apenins, con 2.912 m. d'altaria. Tanimientres, fácil que lo mont mas conoixiu d'a peninsula, por a suya trascendencia historica, sía lo Vesuvio, un volcán encara en actividat y muit conoixiu en a historia por as suyas erupcions, en destacando la erupción de l'anyo 79 que destruyió las ciudaz de Pompeya, Herculano, Oplontis y Stabiae y que describió Plinio o Choven.

Historicament, destaca la peninsula en estar lo puesto de naixencia d'a Republica Romana y d'o suyo succesor l'Imperio Romano. Cal tamién destacar que dende lo sieglo XIII la presencia d'a Corona d'Aragón estió clau en la peninsula, fendo parte d'a Corona os reinos de Cerdenya y Sicilia. Cuan la Corona s'incorporó a l'Imperio espanyol, Espanya enampló lo suyo control en conseguir expulsar a los franceses d'o reino de Nápols y en adhibir por herencio d'a casa d'Habsburgo lo ducau de Milán y d'atros chicoz territorios en o centro y lo norte d'a peninsula, mantenendo-se baixo la sobiranía espanyola dica lo tractau d'Utrecht de 1713 con que remató la Guerra de Succesión espanyola, encara que partes d'a peninsula continoron estando baixo la influyencia espanyola dica lo sieglo XIX.

## Vinclos externos
Mar de Barents

Se conoix con o nombre de **mar de Barents** (*Barentshavet* en noruego, en ruso *Баренцево море, Barentsevo more*) a lo sector de l'oceano Glacial Arctico que muga a lo norte con o cerclo polar arctico, a lo nord-este con a Tierra de Francisco Chusé y dimpués baixando enta lo sud en linia recta dica lo cabo oriental de Nueva Zembla (que lo desepara d'a mar de Kara) ta mugar a lo sud con Rusia y a lo sud-ueste con Noruega ta puyar a lo norte la suya muga dende o cabo Norte dica las Svalbard, deseparando-se asinas d'a mar de Noruega. Recibe lo suyo nombre en a honor de Willem Barents, o navegant neerlandés qui viachó por ixa redolada a finals d'o sieglo XVI en buscando una rota maritima d'o Norte ta plegar por o suyo traviés en l'oceano Pacifico buscando ubrir asinas una rota comercial nueva a lo comercio d'o suyo país, encara que en zagueras no logró lo suyo obchectivo. Da'tra man, dica rematar a Guerra d'Hibierno en 1940 con a redota de Finlandia a mans d'a Unión Sovietica, Finlandia teneba un chicot acceso en ista mar en a peninsula de Rybachy con o puerto de Petsamo, que cedió a la Unión Sovietica por o Tractau de Moscú y que dica l'inte yera lo solo puerto libre de chelos en hibierno que poseyeba Finlandia.

Se tracta d'una mar continental bien funda, con una fondaria meya de 230 m y una fondaria maxima de 600 m. Como consecuencia de trobar-se en l'aria d'influyencia d'a corrient d'o Golfo que transporta auguas mas calidas dende lo golfo de Mexico enta l'Arctico, muitos d'os puertos que se troban a lo canto suyo son libres de chelos en a mayor parte de l'anyo, facilitando asinas a suya navegabilidat. Ixa corrient calida fa a mas que la pesca en a mar de Barents sía una actividat economica important, encara que destaca tamién por os suyos chacimientos submarins de petrolio.

## Vinclos externos
Cine musical

O **cine musical** ye un chenero cinematografico que se caracteriza en estar cancions u bailes como la parte central d'a suya trama argumental desarrollada en o suyo guión cinematografico. Se tracta d'un tipo de cine que no podió amanixer dica que desapareixió lo cine mudo en plegar o soniu en as cintas. De forma muit significtiva, la primera cinta sonora d'a historia, *[[The Jazz Singer]]* (1927, Alan Crosland) estió chustament tamién a primera cinta de cine musical.

Una d'as consecuencias d'a presencia d'o cine musical estió la fusión d'a musica con o cine, amanixendo asinas muitos cantaires que feban d'actors como un medio mas de promoción d'as suyas cancions, que amás lis permeteban acceder a un publico mas amplo en estar posible la exhibición de cintas en chicoz lugars a on mai hesen podiu pregar os cantaires en as suyas chiras.

## Cintas destacadas d'o chenero

A selección de cintas d'ista lista s'ha feito a partir de bellas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'iste chenero d'os zaguers anyos y d'atra man bellas cintas destacadas de cines de países menors u en as cuals se pueden trobar elementos d'intrés.

### Anyos 1890

### Anyos 1920

### Anyos 1930

### Anyos 1940

### Anyos 1950

### Anyos 1960

### Anyos 1970

### Anyos 1980

### Anyos 1990

### Anyos 2000

## Referencias

## Vinclos externos
Laura Valenzuela

**Laura Valenzuela** (nombre artistico de **Rocío Laura Espinosa López-Cepero**), naixida de Sevilla (Andalucía, Espanya) o 18 de febrero de 1931 y muerta o 17 de marzo de 2023 en Madrit (Comunidat de Madrit, Espanya), estió una actriz, presentadora de televisión y modelo espanyola activa profesionalment dende meyaus d'os anyos 1950 dica meyaus d'os anyos 2000, con bellos premios recibius mientres a suya vida profesional. Casada con o guionista y productor José Luis Dibildos, estando los pais de l'actriz Lara Dibildos.

La suya cinta de debut en o cine como actriz estió *[[El pescador de coplas]]* (1954, Antonio del Amo), pero actuó en cuantas cintas, y series de televisión, amás d'una faceta como modelo y, especialment como presentadora de televisión, estando una cara muit conoixida en os primers tiempos de *[[Televisión Española]]*, que escomencipió las suyas emisions en l'anyo 1956. Como presentadora, cal destacar que estió la parella profesional d'o presentador Joaquín Prat, con qui compartió muita popularidat en Espanya mientres os anyos 1960. Tanimientres, en 1958 heba conoixiu a su futuro esposo, qui la convenció ta dedicar mas tiempo a la suya carrera cinematografica, en destacando las suyas actuacions en bellas cintas como *[[La violetera (cinta)|La violetera]]* (1958, Luis César Amadori), *[[Aquellos tiempos del cuplé]]* (1958, Mateo Cano y José Luis Merino), *[[La Tulipe noire (cinta)|La Tulipe noire]]* (1964, Christian-Jaque), *[[Las que tienen que servir (cinta)|Las que tienen que servir]]* (1967, José María Forqué), *[[Los subdesarrollados]]* (1968, Fernando Merino), *[[De profesión sus labores]]* (1970, Javier Aguirre Fernández), *[[Pierna creciente, falda menguante]]* (1970, Javier Aguirre Fernández) u *[[Españolas en París]]* (1971, Roberto Bodegas).

Tanimientres, cuan o 27 de marzo de 1971 casó con José Luis Dibildos y bien luego naixió su filla Lara, decidió albandonar a suya carrera profesional, no tornando-ne dica que en 1990, cuan ya bi heba en Espanya cadenas de televisión privadas, treballó ta la cadena *[[Telecinco]]*, encara que en 1996 tornó a treballar en TVE, anque que con presencia discontina, dica que finalment albandonó definitivament a suya carrera profesional en 2006.

## Filmografía

## Referencias

## Se veiga tamién
* Cintas interpretadas por Laura Valenzuela.

## Vinclos externos

*  ''Laura Valenzuela'' en Internet Movie Database.
Luigi Bosatra

**Luigi Bosatra** naixiu de Milán (Ciudat metropolitana de Milán, Reino d'Italia) l'8 d'agosto de 1905 y muerto en Abbiategrasso (Ciudat metropolitana de Milán, Italia) o 16 de febrero de 1981, estió un atleta italiano especializau en prebas de marcha atletica.

No aconsiguió ganar garra títol nacional, anque aconsiguió estar triau pa participar en os Chuegos Olimpicos de París 1924 en a preba de 10 km marcha, abanzando ta la final an aconsiguió un meritorio uiteno puesto.

## Vinclos externos
*  Luiga Bosatra en os Chuegos Olimpicos.
*  Perfil esportivo seguntes World Athletics.
Cornelis Johannes van Houten

**Cornelis Johannes van Houten**, naixiu de Den Haag (Holanda Meridional, Países Baixos) o 18 de febrero de 1920 y muerto en ixa mesma ciudat o 24 d'agosto de 2002, estió un astronomo neerlandés, con una dilatada carrera en o campo de l'Astronomía vinclaau mientres toda la suya vida profesional a la suya *[[alma mater]]*, la Universidat de Leiden. Ye autor d'o descubrimiento de mils d'asteroides, de conchunto con a suya companyera de treballo (y que tamién se convertió en su muller) Ingrid van Houten-Groeneveld y con l'astronomo tamién neerlandés Tom Gehrels.

Formau en a Universidat de Leiden, se licenció en l'anyo 1940 pero en ixe mesmo anyo lo Tercer Reich invadió lo suyo país en o marco d'a Segunda Guerra Mundial y la suya carrera se veyó paralizada dica la fin d'o conflicto, no podendo presentar la suya tesi doctoral dica 1952.
Lance Reddick

**Lance Reddick**, naixiu de Baltimore (Maryland, Estaus Unius) o 7 de chunio de 1962 y muerto o 17 de marzo de 2023 en Los Angeles (California, Estaus Unius), estió un actor y musico estausunidense de cine y televisión.

En o mundo d'as series de televisión ye muit conoixiu por o suyo papel de *[[Cedric Daniels]]* en *[[The Wire]]* (2002-2008), de *Phillip Broyles* en *[[Fringe (serie de televisión)|Fringe]]* (2008-2013) y d'o chefe *Irvin Irving* en *[[Bosch (serie de televisión)|Bosch]]*. En o mundo d'o cine, destaca lo suyo papel de *Charon* en as cintas d'a franquicia *[[John Wick]]* o por o suyo papel de *David Gentry* en *[[Angel Has Fallen]]* (2019, Ric Roman Waugh). Tamién cal destacar a suya participación en cintas como *[[The Way of War]]* (2009, John Carter), *[[White House Down]]* (2013, Roland Emmerich), u *[[Godzilla vs. Kong]]* (2021, Adam Wingard).

## Filmografía

## Referencias

## Vinclos externos

*  Lance Reddick'' en IMDb.
Rafael Vitti

**Rafael Vitti** u **Rafa Vitti** (nombre artistico de **Rafael Alencar Vitti**), naixiu de Rio de Janeiro o  2 de noviembre de 1995, ye un actor y cantaire brasilero. Ye fillo d'os actors João Vitti y Valéria Alencar y chirmán de l'actor Francisco Vitti.

## Filmografía
* 2005: *Amor de Mula*
* 2012: *Nós*
* 2014–2015: *[[Malhação Sonhos]]*
* 2015: *[[Não Se Apega, Não]]*
* 2016: *[[Totalmente Sem Noção Demais]]*
* 2016: *[[Velho Chico]]*
* 2016: *[[Truque Vip]]*
* 2016: *[[Rock Story]]*
* 2017: *[[Os Saltimbancos Trapalhões: Rumo a Hollywood]]*
* 2019: *[[Verão 90]]*
* 2020: *[[Lady and Bofe]]*
* 2021–2023: *[[As Five]]*
* 2022: *[[Além da Ilusão]]*

## Referencias

## Vinclos externos
* ''Rafael Vitti'' en IMDb.
Kíria Malheiros

**Kíria de Araújo Malheiros** u Kíria Malheiros (Teresópolis, Estau de Rio de Janeiro, 29 de chulio de 2004) ye una cantaire y actriz brasilera.

## Filmografía
* *[[De Pernas pro Ar 2]]* (2012)
* *[[Salve Jorge]]* (2012–2013)
* *[[Flores Raras]]* (2013)
* *[[Gaby Estrella]]* (2013–2015)
* *[[Império (telenovela)|Império]]* (2014–2015)
* *[[Verdades Secretas]]* (2015)
* *[[Malhação: Seu Lugar no Mundo]]* (2015–2016)
* *[[Super Chefinhos]]* (2016)
* *[[Os Dias Eram Assim]]* (2017)
* *[[Cinderela Pop]]* (2019)
* *[[Gênesis]]* (2021)
* *[[Confissões de uma Garota Excluída]]* (2021)
* *[[Fazendo meu Filme]]* (2022)
* *[[Reis (telenovela)|Reis]]* (2022)
* *[[Todas as Garotas em Mim]]* (2022)

## Referencias

## Vinclos externos
*  Kíria Malheiros en IMDb.
Companyía teatral

Una **companyía teatral** ye una agrupación u conchunto d'actors que fan interpretación (ye decir, que actúan) conchuntament en una obra de teatro representada a sobén en un edificio construyiu ta ixa función y clamau tamién teatro, encara que tamién existen "companyías ambulants" especializadas en ufrir o suyo repertorio como antigament feba la chent de rula, en desplazando-se de lugar en lugar ta presentar as suyas obras. Actualment una companyía teatral ye en muitos casos una empresa que vende como lo suyo producto la interpretación d'a obra teatral ta lo publico.

## Vinclos externos
Carlos Larrañaga

**Carlos Larrañaga Ladrón de Guevara**, naixiu de Barcelona (Barcelonés, Catalunya) l'11 de marzo de 1937 y muerto en Benalmádena (Provincia de Málaga, Andalucía) o 30 d'agosto de 2012, estió un destacau actor espanyol, activo en o cine espanyol y en o teatro y la televisión dende 1941 (cuan nomás teneba que cuatro anyadas) dica la suya muerte, con cuantos premios recibius mientres a suya carrera cinematografica. Feba parte d'una familia d'artistas, estando fillo d'os actors Pedro Larrañaga y Ruiz-Gómez y María Fernanda Ladrón de Guevara; ye chirmanastro (por su mai) de l'actriz Amparo Rivelles y ye lo pai d'os actors Amparo Larrañaga y Luis Merlo.

Con nomás que cuatre anyadas ya prenió parte en a cinta *[[Alma de Dios]]* (1941, Ignacio F. Iquino), a on tamién actuaba la suya chirmanastra Amparo chunto con destacaus actors como Paco Martínez Soria, Guadalupe Muñoz Sampedro, Manuel González, Luis Prendes u José Isbert y dende alavez parteció en bellas atras cintas como *[[Pequeñeces...]]* (1950, Juan de Orduña) u *[[The Pride and the Passion]]* (1957, Stanley Kramer); ista zaguera rodada en Espanya con actors como Cary Grant (con qui se fació amigo en o rodache), Frank Sinatra y Sophia Loren. Tamién actuó en atras cintas como *[[Quince bajo la lona]]* (1959, Agustín Navarro), *[[A sangre fría (cinta de 1959)|A sangre fría]]* (1959, Juan Bosch Palau), *[[El pequeño coronel]]* (1960, Antonio del Amo), *[[Ha llegado un ángel]]* (1961, Luis Lucia Mingarro), *[[Las verdes praderas]]* (1979, José Luis Garci), *[[Atraco a las 3... y media]]* (2003, Raúl Marchand Sánchez), u *[[Luz de domingo]]* (2007, José Luis Garci, nominau a lo Goya a lo Millor Actor Segundario).

Tamién treballó en cuantas obras de teatro, en destacando en os suyos primers anyos bellas obras como *[[La cornada]]* (1960, Alfonso Sastre), *[[Tengo un millón]]* (1960, Víctor Ruiz Iriarte), u *[[La tercera palabra (obra teatral)|La tercera palabra]]* (1966), Alejandro Casona), pero destacando tamién as suyas interpretacions en adaptacions d'obras teatrals internacionals, como *[[Private Lives]]* (Noël Coward), *[[Cat on a Hot Tin Roof]]* (Tennessee Williams) u *[[Jake's Women]]* (Neil Simon).

Estió bien destacable la suya labor en o campo televisivo, en destacando las suyas interpretacions en series como *[[Estudio 1]]* (con obras teatrals en directo), *[[Los gozos y las sombras (serie de televisión)|Los gozos y las sombras]]* (1982, Rafael Moreno Alba), *[[Proceso a Mariana Pineda]]* (1984, Rafael Moreno Alba), *[[Goya (serie de televisión)|Goya]]* (1985, José Ramón Larraz), u *[[Farmacia de guardia (serie de televisión)|Farmacia de guardia]]* (1991-1995, Antonio Mercero).

## Filmografía
### Como actor

## Referencias

## Vinclos externos
*  Carlos Larrañaga en Internet Movie Database.
*  Carlos Larrañaga en o *[[Diccionario Biográfico Español]]* d'a Real Academia de la Historia.
Eduardo Melo

**Eduardo Wanderley Melo**, naixiu de Rio de Janeiro (Estau de Rio de Janeiro) o 6 de marzo de 1997, ye un actor brasilero, activo en a televisión y lo cine brasilero dende meyaus d'os anyos 2000.

## Filmografía
### Televisión
* 2006: *[[Por Toda a Minha Vida]]*
* 2008: *[[A Favorita]]*
* 2008: *[[Dança das Crianças]]*
* 2010: *[[Os Caras de Pau]]*
* 2011: *[[O Astro]]*
* 2013: *[[As Canalhas]]*
* 2013: *[[José do Egito]]*
* 2013: *[[Malhação Casa Cheia]]*
* 2014: *[[Os Homens São de Marte...]]*	
* 2015: *[[I Love Paraisópolis]]*
* 2017: *[[Sem Volta]]*
* 2017: *[[O Rico e Lázaro]]*
* 2017: *[[Filhos da Pátria]]*
* 2018: *[[Deus Salve o Rei]]*
* 2021: *[[O Dono do Lar]]*

## Cine
* 2007: *[[Café com Leite]]*
* 2010: *[[Pimenta]]*
* 2012: *[[De Pernas pro Ar 2]]*	
* 2014: *[[Confissões de Adolescente]]*
* 2015: *[[Depois de Tudo]]*
* 2016: *[[Correndo Atrás]]*
* 2017: *[[Polícia Federal: A Lei é para Todos]]*
* 2018: *[[De Pernas pro Ar 3]]*
* 2020: *[[Sergio]]*
* 2021: *[[Charlotty]]*

## Referencias

## Vinclos externos
* Eduardo Melo en IMDb.
Cristina Galbó

**Cristina Galbó Sánchez**, naixida de Madrit (Comunidat de Madrit, Espanya) o 17 de chinero de 1950, ye una actriz espanyola, activa en o cine espanyol dende finals d'os anyos 1950 dica finals d'os anyos 1980, encara que dende finals d'os anyos 1970 ya heba reduciu la cantidat d'as suyas interpretacions.

Recibió bels premios mientres a suya carrera y, en rematar-la, se retiró a California, en os Estaus Unius, a on s'adedicó profesionalment a lo flamenco, mesmo como profesora que como interprete. Casó con l'actor alemán Peter Lee Lawrence en 1969, rematando lo matrimonio en 1974.

## Filmografía

## Referencias

## Se veiga tamién
* Cintas interpretadas por Cristina Galbó.

## Vinclos externos
*  ''Cristina Galbó'' en Internet Movie Database.
Daniel Mann

**Daniel Mann** (nombre artistico de **Daniel Chugerman**, naixiu de Nueva York (Estau de Nueva York, Estaus Unius) l'8 d'agosto de 1912 y muerto en Los Angeles (California, Estaus Unius) o 21 de noviembre de 1991, estió un director cinematografico y director teatral estausunidense, formau en a Neighborhood Playhouse d'a suya ciudat natal y activo en o teatro dende nino y dimpués en o cine estausunidense, en iste zaguero dende principios d'os anyos 1950. Mientres a suya carrera como director recibió cuantas nominacions y dirichió a destacaus actors como Burt Lancaster, Shirley Booth, Susan Hayward, Marlon Brando, Elizabeth Taylor, Dean Martin u Anthony Quinn.

Destacó en dirichir cintas con guions adaptaus d'obras teatrals, y en a suya filmografía como director cal destacar cintas como *[[Come Back, Little Sheba]]* (1952, con Burt Lancaster, Shirley Booth, Terry Moore y Richard Jaeckel), *[[I'll Cry Tomorrow]]* (1955, con Susan Hayward, Richard Conte, Eddie Albert, Margo y Jo Van Fleet), *[[The Teahouse of the August Moon (cinta)|The Teahouse of the August Moon]]* (1956, con Marlon Brando, Glenn Ford, Machiko Kyō, Eddie Albert, Paul Ford y Harry Morgan), *[[The Mountain Road]]* (1960, con James Stewart, Lisa Lu y Glenn Corbett), *[[For Love of Ivy]]* (1968, con Sidney Poitier, Abbey Lincoln, Beau Bridges, Nan Martin, Lauri Peters y Carroll O'Connor), u *[[The Revengers (cinta)|The Revengers]]* (1972, con William Holden, Ernest Borgnine, Woody Strode, Roger Hanin y Susan Hayward).

## Filmografía

## References

## Vinclos externos
*  Daniel Mann en Internet Movie Database.
*  Daniel Mann en Find a Grave.
*  Daniel Mann en a *[[Encyclopedia Britannica]]*.
Abaco

Un **abaco** (d'o latín *abacus*) ye una ferramienta de calculo que s'ha emplegau dende l'antiguidat. Se fació servir en l'antigo Orient Meyo, Europa, China y Rusia, milenios antis de l'adopción d'o sistema de numeración hindú-arabe. L'orichen exacto de l'abaco encara no ye esclatero. Consiste en ringleras de cuentas mobils u obchectos semellants, encarrazaus en un filo de fierro. Representan dichitos. Se configura un d'os dos numeros y se manipolian as cuentas pa realizar una operación como la suma, u mesmo una radiz cuadrada u cubica.

Encara que las calculaderas y los ordinadors se fan servir comunament hue lo día en cuenta d'os abacos, os abacos siguen estando d'emplego diario en cualques países. Os comerciants en cualques partis d'Europa de l'Este, Rusia, China y Africa fan servir abacos.

## Referencias
Imprentadora

Una **imprentadora** u **impresora** ye una maquina periferica que fa una representación persistent de graficos u texto, per un regular en paper. Si bien a mayoría d'os resultaus son leyibles per humans, as imprentadoras de codigos de barras son un eixemplo d'un emplego enamplau d'as imprentadoras. As diferents menas d'imprentadoras incluyen imprentadoras 3D, imprentadoras d'inchección de tinta, imprentadoras láser y imprentadoras termicas.

## Se veiga tamién
* Plóter.

## Referencias
Calculadera

Una **calculadera** ye un dispositivo electronico portatil que se fa servir pa realizar calculos, que van dende l'aritmetica basica dica las matematicas complexas.

A primera calculadera electronica d'estau solido se creyó en primerías d'o decenio de 1960. Os dispositivos de pocha van estar disponibles en o decenio de 1970, especialment dimpués que l'Intel 4004, o primer microprocesador, estase desarrollau per Intel pa la empresa chaponesa de calculaderas Busicom.

As calculaderas electronicas modernas vareyan dende modelos baratos, d'a grandaria d'una tarcheta de credito, dica modelos d'escritorio resistents con imprentadoras integradas.

Amás d'as calculaderas de proposito cheneral, existen aquellas disenyadas pa mercaus especificos. Per eixemplo, i hai calculaderas cientificas que incluyen calculos trigonometricos y estatisticos. Cualques calculaderas mesmo tienen a capacidat de fer alchebra computarizada. As calculaderas graficas se pueden fer servir pa graficar funcions definidas.

Con a gran disponibilidat de smartphones y semellants, as calculaderas d'hardware dedicadas, con tot y con ixo encara se fan servir amplament, son menos comunas d'o que yeran dinantes. En 1986, as calculaderas encara representaban a la raya d'o 41 % d'a capacidat d'hardware de proposito cheneral d'o mundo pa calcular información. Pa 2007, isto i heba disminuyiu a menos d'o 0,05 %.

## Referencias

## Vinclos externos
Cine historico

O **cine historico** ye un chenero cinematografico caracterizau por a suya ambientación en bel momento historico identificable, ya sía con personaches historicos reals ya sía con personaches inventaus, pero que tengan bella dosi de verosimilitut. Ye en bels casos amanau d'o cine biografico cuan amuestra un personache protagonista que realment existió en a Historia con una relevancia destacada, pero tamién puet fer servir o marco historico nomás que como marco d'o suyo argumento, encara que a ormino ixe marco historico ye nomás que una aproximación a la realidat historica. D'atra man, bels cheneros cinematograficos pueden considerar-se en rigor como subcheneros d'o cine historico, como lo cine de peplum, o cine de western, o cine belico u lo cine de capa y espada. D'atra man, muitas cintas de cine d'aventuras son tamién de cine historico, en estar situadas en un marco concreto, como lo subchenero de cine d'aventuras colonials.

## Cintas destacadas d'o chenero

A selección de cintas d'ista lista s'ha feito a partir de bellas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'os zaguers anyos y d'atra man bellas cintas destacadas de cines de países menors.

### Anyos 1910

### Anyos 1920

### Anyos 1930

### Anyos 1940

### Anyos 1950

### Anyos 1960

### Anyos 1970

### Anyos 1980

### Anyos 1990

### Anyos 2000

## Referencias

## Vinclos externos
Chuck Roberson

**Chuck Roberson** (nombre artistico de **Charles Hugh Roberson**, naixiu o 10 de mayo de 1919 de Shannon (Texas, Estaus Unius) y muerto l'8 de chunio de 1988 en Bakersfield (California, Estaus Unius), estió un actor y especialista de cine estausunidense, activo en o cine estausunidense dende meyaus d'os anyos 1940 dica finals d'os anyos 1980, treballando siempre en papels segundarios, desembolicando la suya carrera cinematografica cuasi exclusivament en cintas de cine de western, participando-ne en a mayor parte d'as cintas destacadas d'ixe chenero, a sobén interpretadas por John Wayne y dirichidas por John Ford.

Entre a suya amplisma filmografía, se puet destacar as suyas interpretacions en bellas cintas como *[[The Arizona Ranger]]* (1948, John Rawlins), *[[Winchester '73]]* (1950, Anthony Mann), *[[Rio Grande (cinta de 1950)|Rio Grande]]* (1950, John Ford), *[[Blackbeard the Pirate]]* (1952, Raoul Walsh), *[[Sign of the Pagan]]* (1954, Douglas Sirk), *[[The Searchers (cinta)|The Searchers]]* (1956, John Ford), *[[Run of the Arrow]]* (1957, Samuel Fuller), *[[Rio Bravo (cinta)|Rio Bravo]]* (1959, Howard Hawks), *[[Sergeant Rutledge]]* (1960, John Ford), *[[Spartacus (cinta de 1960)|Spartacus]]* (1960, Stanley Kubrick), *[[Two Rode Together]]* (1961, John Ford), *[[Cheyenne Autumn]]* (1964, John Ford), *[[Shenandoah (cinta)|Shenandoah]]* (1965, Andrew V. McLaglen), *[[Nevada Smith]]* (1966, Henry Hathaway), *[[El Dorado (cinta de 1966)|El Dorado]]* (1966, Howard Hawks), *[[Chisum]]* (1970, Andrew V. McLaglen) u *[[Cahill U.S. Marshal]]* (1973, Andrew V. McLaglen).

## Filmografía

## References

## Se veiga tamién
* Cintas interpretadas por Chuck Roberson.

## Vinclos externos

*  Chuck Roberson en Internet Movie Database.
*  Chuck Roberson en AllMovie.
*  Chuck Roberson en Find a Grave.
André Sellier

**André Sellier**, naixiu d'Amiens (Somme, Francia) l'1 de chulio de 1920 y muerto en Salouël (Somme, Francia) l'1 de febrero de 2015, estió un historiador y diplomatico francés, conoixiu mas que mas por os suyos treballos sobre atlas historicos realizaus conchunament con su fillo, l'historiador Jean Sellier.

Militant d'a *[[Section française de l'Internationale ouvrière]]* y d'o *[[Mouvement des Jeunes socialistes]]* dende que teneba 16 anyadas, mientres a Segunda Guerra Mundial estió miembro d'a Resistencia francesa, concretament d'o rete *[[Libération-Nord]]*. Deteniu por as autoridaz d'o Tercer Reich o 2 d'agosto de 1943, estió deportau enta Alemanya en chinero de 1944, pasanso succesivament por os campos de concentración nazis de Buchenwald, Mittelbau-Dora y Ravensbrück, aconseguió esfugar-se en abril de 1945 cuan, por l'abance d'as tropas de l'Exercito Royo, lo trasladaban enta Parchim, trobando-se con as tropas sovieticas en Karow. En tornar en Francia dimpués d'a redota d'o nazismo, continó vinclau a lo suyo partiu, con a excepción de bel periodo en que treballó como diplomatico. Sindembargo, en os anyos 1980 colaboró en as campanyas de François Mitterrand. En pasar a la retreta en 1986 tornó a la suya labor como historiador, colaborando con su fillo Jean en a redacción de cuantos atlas historicos sobre los pueblos d'o mundo.
Paulo R. Holvorcem

**Paulo Renato Holvorcem**, naixiu de Campinas (Estau de São Paulo, Brasil) o 10 de chunio de 1967, ye un matematico y astronomo brasilero, conoixiu en estar acreditau como lo descubridor de bels centenars d'asteroides, a sobén en colaboración con l'estausunidense Charles W. Juels, con qui tamién ye coautor d'o descubrimiento de dos cometas, C/2002 Y1 y C/2005 N1. L'asteroide (13421) Holvorcem recibe lo suyo nombre en a suya honor.
Francisco Anguita Virella

**Francisco Anguita Virella**, naixiu de Madrit (Madrit, Espanya) o 15 de chinero de 1944, ye un cheologo espanyol, especializau en Vulcanolochía y Planetolochía formau en a Universidat Complutense de Madrit, universidat en la que estió catedratico dica que pasó a la retreta en 2008.

Se licenció en 1968 con una tesina titolada *Estudio geológico de los alrededores de Canales del Ducado (Guadalajara)*, doctorando-se en a mesma universidat con una tesi doctoral titulada *La evolución magmática en el ciclo Roque Nublo (Gran Canaria)*. Ha participau en dos expedicions enta l'Antarctida y ye autor de bellos libros sobre las materias d'a suya especialidat cientifica, amás de cuantos articlos en revistas especializadas.

## Obra
### Libros
* 1988: *Origen e Historia de la Tierra*. Editorial Rueda. ISBN 978-84-7207-052-3.
* 1991: *Procesos Geológicos Internos*. Ediorial Rueda (con F. Moreno Serrano). ISBN 978-84-7207-063-9.
* 1993: *Procesos Geológicos Externos y Geología Ambiental*. Editorial Rueda (con F. Moreno Serrano). ISBN 978-84-7207-070-7.
* 1998: *Historia de Marte, Mito, Exploración*. Editorial Planeta. ISBN 978-84-0802-698-3.
* 2002: *[https://eprints.ucm.es/13263/ Biografía de la Tierra: Historia de un Planeta Singular]*. Editorial Aguilar. ISBN 978-84-0309-277-8.
* 2003: *Crónicas del Sistema Solar*. Editorial Equipo Sirius (con G. Castilla). ISBN 978-84-9549-539-6.

## Vinclos externos
Chester Conklin

**Chester Cooper Conklin**, naixiu d'Oskaloosa (Iowa, Estaus Unius) l'11 de chinero de 1886 y muerto en Los Angeles (California, Estaus Unius) l'11 d'octubre de 1971, estió un actor estausunidense, activo en o teatro y lo cine estausunidense dende os primers anyos 1910 dica meyaus d'os anyos 1960, mas que mas en cintas de cine de comedia.

Entre a suya filmogarfía, cal destacar as suyas iterpretacions en bellas cintas como *[[Yankee Doodle in Berlin]]* (1919, F. Richard Jones), *[[The Fire Patrol]]* (1924, Hunt Stromberg), *[[The Phantom of the Opera (cinta de 1925)|The Phantom of the Opera]]* (1925, Rupert Julian), *[[The Duchess of Buffalo]]* (1926, Sidney Franklin), *[[The Virginian (cinta de 1929)|The Virginian]]* (1929, Victor Fleming), *[[The Great Dictator]]* (1940, Charlie Chaplin), *[[Valley of the Sun (cinta)|Valley of the Sun]]* (1942, George Marshall), *[[The Adventures of Mark Twain (cinta de 1944)|The Adventures of Mark Twain]]* (1944, Irving Rapper), *[[Brewster's Millions (cinta de 1945)|Brewster's Millions]]* (1945, Allan Dwan), *[[Two Sisters from Boston]]* (1946, Henry Koster), *[[Tulsa (cinta)|Tulsa]]* (1949, Stuart Heisler), *[[Let's Dance (cinta de 1950)|Let's Dance]]* (1950, Norman Z. McLeod) u *[[A Big Hand for the Little Lady]]* (1966, Fielder Cook).

## Filmografía

## References

## Vinclos externos

*  Chester Conklin en Internet Movie Database.
*  Chester Conklin en AllMovie.
Teresa Idel

**Teresa Idel** (nombre artistico de **Teresa Iquino Parra**), naixida de Valencia (País Valenciano, Espanya) o 14 de mayo de 1883 y muerta en Barcelona (Catalunya, Espanya) o 4 de noviembre de 1969, estió una actriz y cantaire espanyola, activa en os mundos d'a musica, lo teatro y lo cine espanyols dende meyaus d'os anyos 1900. Ye la mai d'o director cinematografico Ignacio F. Iquino.

O suyo debut como actriz teatral s'escaició en l'anyo 1907 en un teatro veraniego en Burriana en a companyía de l'actor Leopoldo Gil, actuando ixa mesma anyada en o Teatro Ruzafa de Valencia en a companyía de l'actor Patricio León, actuando dimpués en atras companyías, como en a companyía d'Enrique Palacios, actuando en o Teatro Romea de Barcelona en 1914.. En o mundo d'o cine, fació bels papels, siempre como actriz segundaria y a sobén en cintas dirichidas por su fillo Ignacio, fillo d'o suyo matrimonio con o compositor y director d'orquesta catalán Ramon Ferrés Musolas, a qui heba conoixiu mientres una chira d'una companyía de zarzuela por Catalunya.

## Filmografía

## Referencias

## Vinclos externos
*  Teresa Idel en Internet Movie Database.
Diana Aguavil

**Diana Aguavil**, naxida en 1983, ye una politica ecuatoriana indichena. Dende 2018 ye a lider d'os tsáchilas. En succeder a Javier Aguavil se convertió en la primera muller en ocupar o cargo dimpués de 104 anyos d'historia d'a nación.

Estudió en l'Instituto Japón y dimpués en a Universidat UTE. Fa parte d'o partiu politico Alianza Tsáchila. Tien una filla.

## Referencias

## Vinclos externos
Henri Debehogne

**Henri Debehogne**, naixiu de Maillen (Assesse, Provincia de Nameur, Valonia, Belchica) o 30 d'aviento de 1928 y muerto en Uccle (Rechión de Bruselas-Capital, Belchica) o 9 d'aviento de 2007, estió un astronomo belga, formau en a Universidat Libre de Bruselas y especializau en l'astrometría de cometas y asteroides.

Destaca en estar autor d'o descubrimiento de mas de 700 asteroides mientres a suya labor, que desembolicó mas que mas en l'observatorio de La Silla, en Chile. En a suya honor, l'asteroide (2359) Debehogne que heba descubriu en 1931 l'astronomo alemán Karl Wilhelm Reinmuth ha recibiu lo suyo nombre.